**Egyházasfalu Község Önkormányzata Képviselő-testületének 3/2015. (II.28.) önkormányzati rendelete**

**A térítési díjakról**

Egyházasfalu Község Önkormányzatának Képviselő-testülete az Alaptörvény 32. cikk (2) bekezdésében biztosított feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény (továbbiakban: Gyvt.) 29.§ (1) bekezdésében kapott felhatalmazás alapján az alábbi rendeletet (továbbiakban: ÖR) alkotja:

**1.§**

Egyházasfalu Község Önkormányzatának Képviselő-testülete a nevelési-oktatási intézmény - óvoda gyermekétkeztetési díjait, a község közigazgatási területén a szociális étkeztetés térítési díjait, valamint a vendégétkeztetés térítési díjait jelen rendeletében állapítja meg.

**1/A.§**

Az ÖR 1.§-ában meghatározott étkezések térítési díját havonta előre kell megfizetni.

**2.§**

ÖR 1. 1. számú melléklete az Óvoda térítési díjait tartalmazza, az 1.2. számú melléklet pedig a nyersanyag normákat.

**3.§**

ÖR 2.1. számú melléklete rendelkezik a szociális étkeztetés során alkalmazott jövedelmi kategóriákról és a hozzájuk kapcsolódó térítési díjakról.

**4.§**

ÖR. 3. számú melléklete rendelkezik a fenti kategóriákon kívüli, vendégétkeztetésnek minősülő étkezési térítési díjakról.

**5.§**

1. Ez a rendelet 2015. április 01-jén lép hatályba
2. Jelen rendelet hatályba lépével egyidejűleg hatályát veszti az önkormányzat által biztosított gyermekvédelmi ellátásokról szóló 3/2013. (VI.21.) önkormányzati rendelet módosításáról szóló 8/2013. (IX.30.) önkormányzati rendelet, valamint a helyi szociális ellátásokról szóló 6/2007. (VII.1.) önkormányzati rendelet módosításáról szóló 9/2013.(IX.30.) önkormányzati rendelet.

            Sándor József  sk.                                                              Dr. Dénes Lajos sk.

            polgármester                                                                            jegyző

Kihirdetési záradék:

A rendelet 2015. február 28-án kihirdetésre kerül.

Dr. Dénes Lajos sk.

      jegyző

1. **számú melléklet**

**Gyermekétkeztetés**

**Étkeztetési forma:                                                          Térítési díj nettó Ft/adag**

Óvodai ellátottak:

-    Napi háromszori étkeztetés (tízórai, ebéd, uzsonna)                             340,-Ft

-    Napi kétszeri étkeztetés (tízórai, ebéd)                                    260,-Ft

Általános iskolai ellátottak:

      -    Napi háromszori étkeztetés (tízórai, ebéd, uzsonna)                             440,-Ft

      -    Napi kétszeri étkeztetés (tízórai, ebéd)                                    340,-Ft

      -    Napi egyszeri étkeztetés (ebéd)                                                          235,-Ft

     A térítési díjak az általános forgalmi adót tartalmazzák.

**1.2. számú melléklet**

**Étkeztetési forma:                                                         Nyersanyag norma nettó Ft/adag**

Óvodai napközi ( tízórai, ebéd, uzsonna)                      268,- Ft

Iskolai napközi ( tízórai, ebéd, uzsonna)                      346,50 Ft

A térítési díjak és a nyersanyag norma árai az általános forgalmi adót nem tartalmazzák.

1. **számú melléklet**

**Szociális étkeztetés: 670,-Ft/adag**

* **Térítési díj: 450,-Ft/adag/fő**

**Szociális étkeztetés jövedelmi kategóriái                        Fizetendő nettó árak (Ft/ebéd )**

1 főre jutó jövedelem:

                               0,- Ft    -        28.500,- Ft- ig                        ingyenes

A térítési díjak az általános forgalmi adót tartalmazzák.

**Házi segítségnyújtás:**

A házi segítségnyújtás intézményi térítési díja: 400,-Ft/óra (ÁFA mentes)

1. **számú melléklet:**

**Felnőtt étkeztetés:**

Önkormányzati alkalmazottak:    395,-Ft/fő

Felnőtt külső étkezők:                  640,-Ft/fő

A térítési díjak az általános forgalmi adót tartalmazzák.